"**Maneater**" הוא שיר של הזמרת הקנדית נלי פורטדו מתוך אלבום האולפן השלישי שלה, Loose‏ (2006). השיר נכתב על ידי פורטדו, ג'ים בינז ומפיקיו טימבלנד ודנג'ה. הוא נשלח לרדיו מיינסטרים בארצות הברית ביולי 2006. הסגנון המוזיקלי וההפקה של השיר נוצרו בהשראת שיר באותו השם של Hall & Oates וממוזיקה אחרת משנות ה-80.

השיר זכה לביקורות חיוביות מטעם מבקרי המוזיקה, כאשר רובם השוו אותו לשירים של מדונה ודפש מוד משנות ה-80. מחוץ לאמריקה הצפונית, "Maneater" הפך לאחד משיריה הפופולריים ביותר של פורטדו, כשהוא מוביל את המצעדים בממלכה המאוחדת ודורג בשיאו בעשירייה הפותחת במצעדים ברחבי אירופה ואוסטרליה. השיר הפך ללהיט מועדונים באמריקה הצפונית אך הצליח פחות מבחינה מסחרית מהסינגל המוביל "Promiscuous".

הווידאו קליפ הנלווה של השיר בוים בידי הבמאי האמריקאי אנתוני מנדלר (אנ') וצולם בלוס אנג'לס. בארצות הברית הוקרן הקליפ בבכורה ב-*Yahoo! Music* ב-6 בספטמבר 2006, וקיבל "בכורה ראשונה" ב-*Total Request Live* של MTV ב-8 בספטמבר. השיר נכלל ברשימת השירים של סיבוב ההופעות השלישי של פורטדו, "Furtado Get Loose Tour".

כתיבה והקלטה
------------

"Maneater" היה אחד השירים הראשונים שעליהם עבדו פורטדו וטימבלנד בדה היט פקטורי קרייטריה (אנ') במיאמי. פורטדו תיארה את השיר כאנלוגיה לאופן שבו היא שילבה את "האנרגיה היצירתית" של טימבלנד וצוות ההפקה שלו ב-*Loose*. בעת יצירת האלבום, הושפעו פורטדו וטימבלנד מעבודותיהם של מוזיקאים משנות ה-80 כמו Talking Heads, בלונדי, מדונה, הפוליס ויורית'מיקס. ההפקה הסופית של הרצועה התעכבה לאחר שרמקול עלה באש בחדר הבקרה של האולפן. פורטדו אישרה שהייתה שרפה באולפן בעת שהיא הקליטה את הרצועה, וחשפה שהיא הותירה אותה מבוהלת בצורה שהשפיעה עליה מאוד. היא חששה שמשהו בצליל המוזיקה גרם לשרפה, ובמשך זמן מה פחדה מכדי להמשיך לעבוד על זה. היא הצהירה: "פחדנו מהקצב שלו. הרגשנו שיש בו את השטן, או משהו כזה. פסחנו עליו במשך זמן מסוים, עד שהיה לנו האומץ להקליט אותו שוב. זה היה מסכן חיים! מישהו כמעט קיבל כוויות מדרגה ראשונה".

פורטדו תיארה את "Maneater" כ"שיר קוטור-פופ", והסבירה שהוא "מאוד אופנתי, סגנוני ועכשווי". בריאיון ל-*MTV News*, היא השוותה את השיר לאכילה מופרזת של עוגת גבינה: "יש לשיר קצב רועש ומטורף, והשירה מטמטמת ורועשת. הרבה אנשים אומרים שזה נשמע כמו Peaches (אנ'), בגלל ההגשה והשירה המפחידה".

פורטדו הקליטה רמיקס של "Maneater" עם הראפר ליל ויין, שהופיע באלבום האוסף *Remix & Soundtrack Collection* של טימבלנד. גרסה זו שימשה גם במהלך הופעות טלוויזיוניות רבות של "Maneater". באוסטרליה, התקליטור הופץ בשני פורמטים, אם כי לגרסה אחת (הסינגל הבין-לאומי) הייתה הפעלה מוגבלת ביותר ולא הייתה זמינה באופן נרחב. התקליטור של "Maneater" שהופץ באוסטרליה כולל עטיפה של "Crazy" מאת נארלס בארקלי שהוקלט בתוכנית לייב לאונג' המשודרת ב-*BBC Radio 1*. במסגרת התוכנית, "Maneater" הוקלט שלוש פעמים, על ידי פאניק! אט דה דיסקו, בייסמנט ג'אקס ובוי קיל בוי, שהגרסה שלה נכללה באלבום *Radio 1's Live Lounge*.

מבנה מוזיקלי והלחנה
-------------------

"Maneater" הוא שיר בעל קצב מהיר המשלב אלקטרו וסינת'ים משנות ה-80 וביט המכוון יותר לסוגת הדאנס. בשיר יש השפעות בולטות של רוק וסינת'-פופ והוא קשור מבחינה לירית לאופן שבו אנשים "נמשכים לעצמם" כשהם מביטים במראה. היא הצהירה: "ל[זה] באמת יש חיים משלו; זה גורם לך לזוז". מקורות בתקשורת השוו אותו לסינגל מאת Hall & Oates מ-1982 באותו שם, שפורטדו ציטטה כבעל השפעה על השיר שלה. השיר בעל קצב דאנס והוא נכתב בסולם לה מינור. ל-"Maneater" יש מהלך הרמוני בסיסי של Gb-Fm-Ab-Bbm.

ביקורת
------

"Maneater" זכה לשבחים מטעם מבקרי המוזיקה. רוב שפילד מרולינג סטון הצהיר שאמנם השיר אינו גרסת כיסוי לשיר של Hall & Oates, אך "בעל השפעה חזקה מספיק כדי להעפיל עליו ולהוות לו מעין סרט המשך". סטיבן תומאס ארלוויין מ-*AllMusic*, ציטט את "Maneater" כגולת הכותרת של המהפך של פורטדו, אך האמין שלא משנה כמה פורטדו שרה על מין, היא לא נשמעת סקסית ואינה "מייצרת הרבה חום גשמי".

ביל לאמב מ-*About.com* העניק לשיר 3.5 מתוך 5 כוכבים, שיבח את "הקצב החובט העוצמתי והפזמון הקליט בטירוף", אך ראה שהוא חוזר על עצמו ומתאים יותר לרחבת הריקודים מאשר תחנות הרדיו. בביקורת שפורסמה ב-*IGN* נכתב שהוא מזכיר את M.I.A.: "הניסיון הבוטה לנצל את [M.I.A.] מוביל לכך שהוא לא נשמע אחיד ומקורי". השיר דורג מאוחר יותר כסינגל העשרים הטוב ביותר משנת 2006 ברשימה שפורסמה בווילג' ווייס.

הצלחה מסחרית
------------

"Maneater" היה זמין להורדה דיגיטלית (דרך חנות האייטונס של אפל) ב-22 במאי 2006. הוא הופץ על גבי תקליטור כמקסי סינגל ב-26 במאי באוסטריה, גרמניה ושווייץ, וב-5 ביוני בממלכה המאוחדת ושווקים אחרים באירופה. הוא הופיע לראשונה במקום השמיני במצעד הסינגלים הבריטי שבוע לפני יציאתו הפיזית, ושבוע לאחר מכן (ב-11 ביוני 2006) הוא הגיע למקום הראשון במצעד. "Maneater" היה הסינגל השביעי הנמכר ביותר בממלכה המאוחדת ב-2006, עם 296,000 עותקים שנמכרו ממנו בסך הכול. בתחילת 2007, חוקי המצעד שונו כדי לאפשר לרצועות שאינן נכללות בסינגלים פיזיים להופיע במצעד הסינגלים עצמו, וכתוצאה מכך "Maneater" נכנס לאחר מכן שוב לארבעים העליונים על סמך הורדות דיגיטליות בלבד. איגוד תעשיית ההקלטות הבריטי (BPI) העניק ל-"Maneater" את תואר הזהב על מכירות של למעלה מ-400,000 עותקים בסך הכול.

השיר הפך ללהיט במקומות אחרים באירופה, ודורג בחמישייה הפותחת באוסטריה, שווייץ, גרמניה, אירלנד ונורווגיה, בעשירייה הפותחת בבלגיה, פינלנד והולנד ובעשרים העליונים בצרפת. "Maneater" שודר בטלוויזיה הלאומית של ארצות הברית באירוע *Fashion Rocks* ב-8 בספטמבר 2006. הוא נכנס למצעד הבילבורד הוט 100 ודורג במקום ה-62, הבכורה הגבוהה ביותר באותו השבוע, והגיע בשיאו למקום ה-16; הוא גם דורג בעשרים העליונים במצעד שירי הפופ. "Maneater" הגיע למקום הראשון במצעד שירי הדאנס קלאב, אך הוא לא זכה להצלחה מסחרית בארצות הברית כמו הסינגל הקודם, "Promiscuous", שהגיע למקום הראשון בכל שלושת המצעדים. הסינגל הופיע לראשונה במצעד הסינגלים האוסטרלי ב-25 בספטמבר ודורג בחמישייה הפותחת בשבוע שלאחר מכן, והגיע בשיאו למקום השלישי. בהמשך, קיבל את תואר הזהב מטעם איגוד תעשיית ההקלטות האוסטרלי (ARIA).

בקנדה, שם "Promiscuous" כבר צעד בראש מצעד הסינגלים, "Maneater" הגיע למקום ה-22 ב-23 בנובמבר 2006 (בשבוע החמישה-עשר ליציאתו). הביצועים הנמוכים שלו יוחסו להוצאה מוגבלת של סינגל התקליטור שלו, שנמכר דרך קמעונאים כבר כחלק מ-"Promiscuous". "Maneater" היה הרצועה הדיגיטלית השנייה הנמכרת ביותר ב-2006 בקנדה – מאחורי "You're Beautiful" של ג'יימס בלאנט – עם 66,607 עותקים שנמכרו בסך הכול. "Maneater" היה מועמד לפרס המוזיקה של MTV אירופה לשנת 2006 בקטגוריית "השיר הטוב ביותר". הוא זכה גם בפרס המוזיקה של NRJ לשנת 2007 בקטגוריית "השיר הבין-לאומי הטוב ביותר".

וידאו קליפ
----------

את הקליפ הרשמי ביים אנתוני מנדלר. הוא מציג את מתמודד ה-*So You Think You Can Dance* לשעבר, ג'מיל מקגי, בתור רקדן. פורטדו נאלצה לקבוע מפגשי תרגול נוספים עבור הריקוד שלה בקליפ.

לקליפ אין עלילה מהותית, ולפי בקשתה של פורטדו, מתמקד בו-זמנית בחגיגה ובפרודיה של "קלישאת ה-*maneater*". הוא מתחיל בפורטדו שמחפשת את הדני הענק שלה, טובי, שברח באמצע הלילה ברובע תעשייתי נטוש לכאורה של עיר ללא שם. היא עוקבת אחרי הכלב לתוך מרתף של בניין אפל ורעוע, שם היא נתקלת בהמון שקט של אנשים באמצע מה שחדשות *MTV* תיארו כ"מסיבה בסגנון מועדון קרב". פורטדו ממקמת את עצמה באמצע הקהל, וכשהפעימה הראשונית של השיר מתנגנת, היא מתחילה לרקוד לאותם הצלילים ומביטה לכיוונים שונים. לקראת סוף הקליפ היא עולה לגג הבניין ורוקדת כשברקע השמש מתחילה לזרוח. בסופו של דבר, היא עוזבת את המסיבה עם עלות השחר, ומוצאת את הכלב שלה יושב בראש המדרגות ליד היציאה של הבניין. "אני אוהבת ללכת על הצד המסוכן של החיים", אמר פורטדו על מהלך צילום הקליפ.

בארצות הברית, הקליפ הוקרן בבכורה ב-*Yahoo! Music* ב-6 בספטמבר 2006, וקיבלה "מבט ראשון" ב-*Total Request Live* של MTV ב-8 בספטמבר. הוא הופיע לראשונה בספירה לאחור של עשרת הסרטונים המובילים של התוכנית ב-11 בספטמבר והגיע בשיאו למקום התשיעי בסך הכול, ונשאר בספירה לאחור במשך שלושה ימים רצופים. בנוסף לכך, הקליפ נכנס לספירה לאחור של *MuchMusic* בקנדה בשבוע שהסתיים ב-22 בספטמבר, והוא הגיע למקום הראשון בשבוע שהסתיים ב-8 בדצמבר. בטקס פרסי הווידאו קליפים של MTV לשנת 2007, פורטדו הייתה מועמדת בקטגוריית "האמנית של השנה" עבור "Maneater" ו-"Say It Right".

מיקומי שיא
----------

| 
‏‏‏  **מצעדים ודירוגים (2006–2007)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 3 |
|  אוסטרליה | מצעד הסינגלים האוסטרלי | 3 |
| מצעד השירים האורבניים | 1 |
|  אירופה | אירופה הוט 100 | 2 |
|  איטליה | מצעד הסינגלים האיטלקי | 10 |
|  אירלנד | מצעד הסינגלים האירי | 2 |
|  ארצות הברית | בילבורד הוט 100 | 16 |
| מצעד שירי הדאנס קלאב | 1 |
| מצעד הדאנס/מיקס שואו איירפליי | 14 |
| מצעד 40 שירי המיינסטרים | 24 |
|  בריטניה | מצעד הסינגלים הבריטי | 1 |
|  גרמניה | GfK – טופ 100 | 4 |
|  דנמרק | היטליסטן | 3 |
|  הולנד | מצעד 40 הסינגלים ההולנדיים | 10 |
| מצעד 100 הסינגלים ההולנדיים | 11 |
|  הונגריה | Rádiós Top 40 | 40 |
| מצעד 40 הסינגלים | 5 |
|  ולוניה | אולטראטופ 40 | 4 |
|  ונצואלה | רקורד ריפורט | 7 |
|  חבר המדינות | טופ-היט | 37 |
|  נורווגיה | VG-lista | 3 |
|  ניו זילנד | המצעד הניו זילנדי הרשמי | 2 |
|  סלובקיה | ČNS IFPI | 21 |
|  סקוטלנד | מצעד הסינגלים הסקוטי | 3 |
|  פינלנד | המצעדים הפיניים הרשמיים | 7 |
|  פלנדריה | אולטראטופ 50 | 9 |
|  צ'כיה | רדיו – טופ 100 | 3 |
|  צרפת | SNEP | 14 |
|  קנדה | קנדה הוט 100 | 60 |
| נילסן סאונדסקאן | 2 |
| CHR/Top 40 | 1 |
| Hot AC | 7 |
|  קרואטיה | טופ ליסטה | 2 |
|  רומניה | מצעד השירים הרומני | 41 |
|  שוודיה | סוורייטופליסטן | 10 |
|  שווייץ | המצעד השווייצרי | 3 |

| 
‏‏‏  **מצעדי סוף שנה (2006)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 18 |
|  אוסטרליה | מצעד הסינגלים האוסטרלי | – |
| מצעד השירים האורבניים | 12 |
|  אירופה | אירופה הוט 100 | 9 |
|  אירלנד | מצעד הסינגלים האירי | 12 |
|  בריטניה | מצעד הסינגלים הבריטי | 7 |
|  גרמניה | GfK – טופ 100 | 12 |
|  הולנד | מצעד 40 הסינגלים ההולנדיים | 70 |
|  ולוניה | אולטראטופ 40 | 19 |
|  פלנדריה | אולטראטופ 50 | 44 |
|  צרפת | SNEP | 77 |
|  שוודיה | סוורייטופליסטן | 45 |
|  שווייץ | המצעד השווייצרי | 9 |

| 
‏‏‏  **מצעדי סוף שנה (2007)** |
| --- |
| מדינה | מצעד | מיקום שיא |
|  אוסטרליה | מצעד הסינגלים האוסטרלי | – |
| מצעד השירים האורבניים | 39 |

נתוני מכירות
------------

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | פלטינה ×2 | 2,000,000צלבון כפול |
| בלגיה (BEA) | זהב | 25,000 |
| גרמניה (BVMI) | פלטינה | 300,000צלבון כפול |
| דנמרק (IFPI Danmark) | פלטינה | 8,000 |
| הממלכה המאוחדת (BPI) | פלטינה ×2 | 1,200,000צלבון כפול |
| מקסיקו (AMPROFON) | פלטינה | 60,000צלבון כפול |
| קנדה (Music Canada) | פלטינה ×2 | 160,000צלבון כפול |
| שוודיה (GLF) | פלטינה | 20,000 |
| שווייץ (IFPI Switzerland) | זהב | 15,000 |
| צלבון כפול מכירות + הזרמת מדיה בלבד |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| גרמניה | 26 במאי 2006 | תקליטור • מקסי סינגל | יוניברסל |  |
| הממלכה המאוחדת | 5 ביוני 2006 | תקליט 12 אינץ' • מקסי סינגל | פולידור |  |
| צרפת | 3 ביולי 2006 | תקליטור |  |
| אוסטרליה | 18 בספטמבר 2006 | מקסי סינגל | יוניברסל |  |
| ארצות הברית | 26 בספטמבר 2006 | רדיו קצבי עכשווי | גפן |  |
| 10 באוקטובר 2006 | תקליט 12 אינץ' | גפן • מוזלי |  |

קישורים חיצוניים
----------------

* מידע על היצירה "Maneater" באתר מיוזיק בריינז
* מידע על הסינגל "Maneater" באתר מיוזיק בריינז
* מידע על היצירה "Maneater" באתר Discogs
* מילות השיר "Maneater" באתר Genius
* סרטון השיר "Maneater" באתר יוטיוב

הערות שוליים
------------

1. ↑  Furtado Top-Notch In 'Loose' - CBS News, www.cbsnews.com, ‏2006-06-20 (באנגלית אמריקאית)
2. ↑  נלי פורטדו, טים מוזלי, נייט הילס, ג'ים בינז
3. 1 2  "A Two for One Deal"
4. 1 2 3  "The TRL Archive – September 2006"
5. 1 2 3 4  "Chris Martin Covers Jay-Z – And Other Scenes From Nelly Furtado's Loose"
6. 1 2  Nelly Furtado – Loose
7. ↑  "Whoa, here she comes again"
8. ↑  "Nelly Furtado: The stories behind my hits"
9. 1 2  "Nelly Furtado brings the punkhop"
10. ↑  "Statemagazine – review – Nelly Furtado".
11. ↑  "Basement Jaxx in the Live Lounge – 31 Aug 06"
12. ↑  "Jo Whiley's Live Lounge – 2006"
13. ↑  "Giddy-up"
14. ↑  "Digital sheet music – Nelly Furtado – Maneater"
15. ↑  "Nelly Furtado: Loose"
16. ↑  "Loose Review"
17. ↑  "Loose Review"
18. ↑  "Loose Review".
19. ↑  "Pazz & Jop 2006: Singles Winners"
20. ↑  "Nelly beats World Cup competition"
21. ↑  "Official UK top 40 singles of 2006"
22. ↑  "Year End Chart & Brit Award Winners – 2006"
23. ↑  "Official Chart rules are changing!"
24. ↑  "The Official UK Top 75 Singles, January 8th 2007"
25. ↑  "Certified Awards"
26. ↑  "For The Record: Quick News On 50 Cent, Foo Fighters, Diddy, Mariah Carey, Kanye West, Too Short & More"
27. ↑  "All Timberlake, All The Time On Billboard Charts".
28. 1 2  "Nelly Furtado – Artist Chart History"
29. ↑  "ARIA Charts – Accreditations – 2006 Singles"
30. ↑  Arpe, Malene. "Furtado's 'Maneater' a radio hit". 29 November 2006. Toronto Star. Retrieved 30 November 2006.
31. ↑  "10% Growth in Overall Music Sales; Digital Track Sales Exceed 120% Growth"
32. ↑  "EMA 2006 nominations list – Part 2"
33. ↑  "AGUILERA AND EVANESCENCE LEADS NRJ NOMINATIONS"
34. 1 2 3 4 5  "Nelly Furtado's 'Maneater' Video Almost Ate Her Alive"
35. ↑  "'So You Think You Can Dance': Where Are They Now?"
36. ↑  "Countdown, Fri, Dec 8, 2006"
37. ↑  "MTV VMA Race Is On: Justin Timberlake, Beyonce Lead Nominations"
38. ↑  "ARIA Charts – Accreditations – 2006 Singles"
39. ↑  "American single certifications – Nelly Furtado – Maneater"
40. ↑  "Ultratop − Goud en Platina – singles 2007"
41. ↑  "Gold-/Platin-Datenbank (Nelly Furtado; 'Maneater')"
42. ↑  "Guld Og Platin November/December/Januar"
43. ↑  "British single certifications – Nelly Furtado – Maneater"
44. ↑  "Certificaciones"
45. ↑  "Canadian single certifications – Nelly Furtado"
46. ↑  "Årslista Singlar – År 2006"
47. ↑  "The Official Swiss Charts and Music Community: Awards (Nelly Furtado)"
48. ↑  "Maneater"
49. ↑  "Maneater (2-Track)"
50. ↑  "New Releases: Singles". Music Week. 3 June 2006. p. 27.
51. ↑  "Maneater [12" VINYL"]
52. ↑  "Maneater – Nelly Furtado – CD single"
53. ↑  "New Releases Singles – Week Commencing 18th September 2006"
54. ↑  "Radio Industry News, Music Industry Updates, Arbitron Ratings, Music News and more!"
55. ↑  "Maneater"

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 7a15a88e-faab-3159-8253-7ad5c1b05589
* MusicBrainz work: 7d152723-df7f-3195-b70a-200b150a0227

 |